پولی اُمریگر

پہلوان رتن جی امریگرपहलान रतनजी उमरीगरी (پیدائش: 28 مارچ 1926، سولاپور، مہاراشٹر) | (انتقال: 7 نومبر 2006ء، ممبئی) بھارت کی ٹیسٹ کرکٹ ٹیم کے سابق کھلاڑی اور کپتان تھے جو صوبہ مہاراشٹر میں پیدا ہوئے۔ پہلے فرسٹ کلاس کرکٹ کھیلی۔ اس کے بعد قومی کرکٹ ٹیم میں شامل ہوئے۔

انٹرنیشنل کیریئر 
پولی امریگر نے 1948ء سے 1962ء تک 59 ٹیسٹ میچ کھیلے۔ ان میں سے آٹھ میچوں میں انہوں نے بھارتی ٹیم کی قیادت کی وہ پہلے بھارتی بلے باز تھے جنہوں نے دوہری سینچری بنائی۔ انہوں نے اپنے ٹیسٹ کیریئر میں 42 رنز کی اوسط کے ساتھ مجموعی طور پر 3621 رنز بنائے جن میں 12 سینچریاں اور 14 نصف سینچریاں بھی شامل ہیں۔ اُمریگر آف سپن بالنگ بھی کرتے تھے اورانہوں نے اپنے ٹیسٹ کیریئر میں 35 وکٹیں حاصل کیں۔ انہوں نے 223 کے سکور کے ساتھ 1955ء میں دوہری سینچری بنائی۔ یہ ٹیسٹ میچ بھارت میں نیوزی لینڈ کی ٹیم کے خلاف تھا اور بغیر ہار جیت کے ختم ہوا۔ ان کی کپتانی میں بھارت نے دو ٹیسٹ میچ جیتے، دو ہارے جبکہ چار میچ ہار جیت کے بغیر ختم ہوئے۔ 1959ء میں ویسٹ انڈیز کے ساتھ ٹیسٹ میچ میں سیلیکٹرز کے ساتھ تنازعے کے بعد پولی اُمریگر نے کپتانی سے استعفا دے دیا۔ پولی اُمریگر کا فرسٹ کلاس کیریئر 18 سال کے عرصے پر محیط ہے۔ اس دوران میں انہوں نے 52 کی اوسط سے سولہ ہزار 155 رنز بنائے اور 325 وکٹیں حاصل کیں۔ 1962ء میں ریٹائرمنٹ کے وقت اُمریگر بھارت کی جانب سے سب سے زیادہ میچ کھیلنے اور سب سے زیادہ رنز بنانے والے کھلاڑی تھے۔ ان کا یہ ریکارڈ 1978ء میں سنیل گواسکر نے توڑا۔ ریٹائرمنٹ کے بعد اُمریگر بھارتی کرکٹ بورڈ میں مختلف عہدوں پر فائز رہے۔

انتقال
ان کا انتقال 7 نومبر 2006ء کو ممبئی، بھارت میں 80 سال کی عمر میں ہوا۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے کرکٹ کپتانوں کی فہرست

حوالہ جات

1926ء کی پیدائشیں
2006ء کی وفیات
بھارت کے کرکٹ کھلاڑی
بھارت کے ٹیسٹ کرکٹ کپتان
بھارت کے ٹیسٹ کرکٹ کھلاڑی
بھارت میں سرطان سے اموات
بھارتی کرکٹ کپتان
بھارتی کرکٹ کوچ
بھارتی کرکٹ منتظمین
پارسی شخصیات
پارسی کرکٹ کھلاڑی
سولہ پور کی شخصیات
گجراتی کرکٹ کھلاڑی
ممبئی کے کرکٹ کھلاڑی
مہاراشٹر کے کرکٹ کھلاڑی
کھیلوں میں پدم شری وصول کنندگان
بھارتی قومی کرکٹ ٹیم کے سلیکٹرز
کامن ویلتھ الیون کے کرکٹ کھلاڑی
ایسوسی ایٹڈ سیمنٹ کمپنی کے کرکٹ کھلاڑی
ویسٹ زون کے کرکٹ کھلاڑی
Short description is different from Wikidata